• তদানীন্তন মাদ্রাসের শিবাক্ষীতে ১৯৬৩ সালে ১৩ অগস্ট জন্মগ্রহণ করেন শ্রীদেবী। আসল নাম শ্রী আম্মা ইয়ঙ্গার। 
• শ্রীদেবীর বাবা পেশায় আইনজীবী ছিলেন। ১৯৬৯ শিশুশিল্পী হিসেবে তামিল ছবি ‘থুনাইভান’-এ অভিনয়ের হাতেখড়ি। তখন তাঁর বয়স মাত্র ৬। 
• এর পরে ১৯৭০-এ তেলুগু ছবি ‘মা নান্না নির্দোষী’-তে অভিনয় করেন। ১৯৭১-এ মালয়লাম ছবি ‘পুমপাত্তা’-তে অভিনয় করার জন্য কেরলে সেরা শিশুশিল্পীর পুরস্কার পান। এছাড়াও বহু দক্ষিণী ছবিতে শিশুশিল্পীর ভূমিকায় অভিনয় করেছেন।
• ১৯৭১-এ তামিল ছবি ‘আথি পরাশক্তি’-তে জয়ললিতার সঙ্গে ছবি অভিনয় করেছিলেন শিশু শ্রীদেবী।   
• ১৯৭৬ সালে রজনীকান্তের সঙ্গে তামিল ছবি ‘মুনদ্রু মুদিচু’-তে মুখ্য ভূমিকায় অভিনয় করেছেন। কমল হাসানের সঙ্গেও অনেক ছবিতে অভিনয় করেন। 
• ১৯৭৯-তে বলিউডে পা রাখেন তিনি। প্রথম ছবি ‘সোলভা শাওন’। এর ঠিক ৪ বছর পরে জিতেন্দ্রর বিপরীতে ‘হিম্মতওয়ালা’ ছবিতে অভিনয় করেন। এই ছবির পর আর পিছন ফিরে তাকাতে হয়নি তাঁকে। এই ছবিতে ‘নয়নো মে সপনা’ গানে শ্রীদেবীর নাচ দর্শকদের মুগ্ধ করেছিল।
• জিতেন্দ্র আর শ্রীদেবীর জুটি বলিউডে খুবই চর্চিত ছিল। ‘জানি দোস্ত’ (১৯৮৩),  ‘জাস্টিস চৌধুরী’ (১৯৮৩), ‘সুহাগন’ (১৯৮৬), ‘সোনে পে সুহাগা’ (১৯৮৮) ইত্যাদি ছবিতে অভিনয় করেছেন। 
• ১৯৮৩-তে ‘সদমা’ ছবিতে অভিনয়ের জন্য বিশেষ প্রশংসা পান তিনি।  
• ধর্মেন্দ্র ও সানি দেওল— বাবা ও ছেলে উভয়ের বিপরীতেই অভিনয় করেছেন তিনি। 
• ‘নয়া কদম’ (১৯৮৪), ‘মকসদ’ (১৯৮৪), ‘মাস্টারজি’(১৯৮৫), ‘নজরানা’ (১৯৮৭) ছবিতে রাজেশ খন্নার সঙ্গে অভিনয় করেছিলেন শ্রীদেবী। 
• ১৯৮৬-এ ‘নাগিনা’ ছবি বক্স অফিসে ব্যাপক হিট করেছিল। 
• ঋষি কপূর, অনিল কপূর, অক্ষয় কুমার, সলমন খান বহু অভিনেতার সঙ্গেই অভিনয় করেছেন শ্রীদেবী। 
• ১৯৯৭ সালে অনিল কপূরের সঙ্গে ‘মিস্টার ইন্ডিয়া’ ছবিটি বলিউডে বিশেষ জায়গা করে নিয়েছিল। 
• ১৯৮৫ সালে মিঠুন চক্রবর্তীর সঙ্গে বিয়ে হয় শ্রীদেবীর। এই বিয়ের সত্যতা নিয়ে বিতর্ক রয়েছে। যদিও উইকিপিডিয়াতে এই বিয়ের কথা উল্লেখ করা আছে। ১৯৮৮-তে এই বিয়ে ভেঙে যায়। 
• ১৯৯৬-এ বনি কপূরকে বিয়ে করেন শ্রীদেবী। ‘মিস্টার ইন্ডিয়া’-র পরে সিনেমা জগৎ থেকে বেশ দূরে চলে যান। 
• ২০১২ সালে ‘ইংলিশ ভিংলিশ’ ছবির মাধ্যমে বলিউডে কামব্যাক করেন। 
• ২০১৭-তে শেষ ‘মম’ ছবিতে অভিনয় করেন। বর্তমানে শাহরুখ খান অভিনীত ‘জিরো’ ছবি নিয়ে ব্যস্ত ছিলেন তিনি। 
• ২৫ ফেব্রুয়ারি ভোর রাতে হৃদরোগে আক্রান্ত হয়ে মারা যান তিনি।